 اسلام آباد (ويب ڊيسڪ) اسلام آباد ۾ ملڪ جي پهرين ڊرائيو-ان سينيما کلي وئي. جنهن ۾ پهرين ڏينهن ئي هالي ووڊ فلم ڏيکاري وئي. ڊرائيو ان سينيما ۾ کليل ميدان ۾ وڏي اسڪرين لڳائي ويندي آهي جڏهن ته اسڪرين کي ڏسندڙ ماڻهو پنهنجي گاڏين ۾ ئي موجود هوندا آهن. ٽيڪنالوجي جي ذريعي گاڏين ويٺل ماڻهو اتي ئي پنهنجي گاڏين جي اسپيڪرن ۾ فلم جو آواز ٻڌندا آهن جڏهن ته تصوير لاءِ کين اسڪرين طرف ڏسڻو پوندو آهي. يورپ، آمريڪا، وچ اوڀر ۽ ايشيا جي ٻين ملڪن جيان پاڪستان ۾ به ماڻهن کي تفريح فراهم ڪرڻ لاءِ پهرين ڊرائيو ان سينيما کولي وئي آهي. 